ผมเป็นธารลัสซีเมีย สามารถสักลายหรือดัดฟันได้ไหมครับ มันจะมีผลต่อโรคไหมครับ
สวัสดีค่ะ ธาลัสซีเมีย เป็นโรคโลหิตจางชนิดหนึ่งที่ถ่ายทอดทางพันธุกรรม โดยความรุนแรงของโรคมีหลายระดับขึ้นกับชนิดของโรคที่เป็นค่ะ บางคนอาจเป็นรุนแรงต้องให้เลือดตั้งแต่เด็ก บางคนเป็นแค่พาหะไม่มีอาการไปตลอดชีวิตโดยปกติแล้วถ้าเป็นโรคธาลัสซีเมียชนิดไม่รุนแรงที่ไม่ได้ต้องให้เลือดบ่อยๆ คือเป็นโรคไม่รุนแรงหรือเป็นแค่พาหะสามารถใช้ชีวิตได้ใกล้เคียงกับคนปกติ การทำหัตถการใดๆ ไม่ได้เพิ่มความเสี่ยงในการเลือดออกมากขึ้น แต่อาจแจ้งแพทย์ที่ทำหัตถการว่ามีโรคประจำตัวอะไรบ้าง ซึ่งธาลัสซีเมียจะมีโลหิตจางแต่ไม่ได้ทำให้เลือดออกง่ายหรือหยุดยาก ไม่น่าส่งผลต่อการทำหัตถการใดๆได้โดยตรงค่ะ